Diari Oficial de la Generalitat Valenciana


Sumari del DOGV 8971, del 09-12-2020 (2020/10706)

Notificació de la sentència i acte d'aclariment dictats en el procediment ordinari número 1435/2018.
----------------------------------------------------------------------------------------------------

### Dades del document

Número de DOGV
:   8971

Data del DOGV
:   09-12-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/10795


Organisme emissor
:   Jutjat de Primera Instància Número 10 de Castelló de la Plana

Tipus de document
:   Edicte

Notificació de la sentència i acte d'aclariment dictats en el procediment ordinari número 1435/2018. [2020/10949]  
De: Fenollosa, SL (en liquidació).  
Advocat: Juan Enrique Blasco Pesudo.   
Procuradora: M. Concepción Motilva Casado.  
Contra: Simple Chapead, SL.  
Arturo Visus Sanz, lletrat de l'Administració de justícia d'aquest jutjat, faig saber que en el procediment ordinari 1435/18, seguit a instàncies de Fenollosa, SL (en liquidació), contra Simple Chapead, SL, s'ha dictat la sentència que, literalment, és com segueix:  
Sentència número 000039/2020  
Jutgessa que la dicta: Sofía Díaz García.   
Lloc: Castelló de la Plana.  
Data: 7 de febrer de 2020.  
  
«Dispositiva  
Estime la demanda interposada per la procuradora Concepción Motilva Casado, en nom i representació de Fenollosa, SL.L (en liquidació), i condemne Simple Chapeau, SL a abonar a l'actora la quantitat de 12.000 euros més els interessos legals des de la data de reclamació judicial, amb l'expressa imposició a la part demandada de les costes causades.  
Notifiqueu aquesta resolució a les parts i indiqueu-los que, en contra, s'hi pot interposar, davant d'aquest jutjat, un recurs d'apel·lació, dins del termini de 20 dies des que es notifique aquesta resolució, per a remetre-la posteriorment a l'Audiència Provincial, segons preveuen els articles 458 i següents de la Llei d'enjudiciament civil, en la redacció que en fa la Llei 37/2011, de 10 d'octubre, de mesures d'agilitació processal.  
Expediu-ne una testimoniança perquè conste en les actuacions i porteu-ne l'original al llibre de sentències.  
Aquesta és la meua sentència, que pronuncie, mane i signe.»  
  
Interlocutòria  
Jutgessa que la dicta: Sofía Díaz García.   
Lloc: Castelló de la Plana.  
Data: 8 de maig de 2020.  
Part dispositiva  
S'ordena aclarir la Sentència número 39/20, de 7 de febrer de 2020, dictada en aquest procediment, de manera que la dispositiva queda amb la redacció següent:  
«Estime la demanda interposada per la procuradora Concepción Motilva Casado, en nom i representació de Fenollosa, SL (en liquidació), contra Simple Chapeau, SL, declare resolt el contracte de 2 de gener de 2017 que unia les parts (i que s'adjunta a la demanda), condemne a sotmetre's a aquesta declaració i, en conseqüència, pertoca que la demandada retorne l'objecte del contracte, la maquinària detallada en l'annex del contracte i les marques Fen Cas i Alca Tren Tradition, i condemne igualment Simple Chapeau, SL al pagament de 12.000 euros més els interessos legals des de la data de reclamació judicial, amb l'expressa imposició de les costes causades.  
Notifiqueu aquesta resolució a les parts i indiqueu-los que, en contra, de conformitat amb l'article 214.4 de la LEC, no s'hi pot interposar cap recurs, sense perjudici del recurs d'apel·lació procedent contra la resolució principal, el termini d'interposició del qual es comptarà a partir de la notificació d'aquesta interlocutòria. Ho ordena i signa la magistrada. En done fe.  
I, atés que es desconeix el parador del demandat, Simple Chapead, SL, expedisc aquest edicte a fi que li valga de notificació en deguda forma.  
  
Castelló de la Plana, 11 de novembre de 2020.- El lletrat de l'Administració de justícia: Arturo Visus Sanz.